|  |
| --- |
| **Seletuskiri** |
| Lääne-Harju Vallavalitsuse korralduse eelnõu |

„Kohanime määramine, liikluspinna kehtetuks tunnistamine ja lähiaadresside muutmine“ juurde

**Eelnõuga esitatakse ettepanek määrata Merenuka külas väikekoha kohanimeks – Merenuka väikekoht ja tunnistada kehtetuks liikluspind Merenuka tänav ning muuta Merenuka külas asuvate katastriüksuste lähiaadressid vastavalt väikekohajärgse adresseerimise põhimõttele, sest tulenevalt omavalitsuse kohustusele tuleb tagada lähiaadresside vastavus kehtestatud nõuetele.**

*…/Aadressiandmete süsteem võimaldab tagada aadressiobjektide ühese identifitseerimise nii nende asukohas kui ka erinevates andmekogudes ning muuta võrreldavaks erineval ajal ja eri põhimõtetel esitatud aadressid riigi- ja kohalike omavalitsuste andmekogude pidamisel. Selline eesmärk on tulenenud eelkõige vajadusest korrastada aadressiandmed riigi andmekogudes, ühtlustada aadressiandmete kogumine, kasutamine ja säilitamine ning muuta võimalikult efektiivseks andmevahetus erinevate andmekogude ja infosüsteemide vahel, et luua kasutajasõbralik keskkond riigi andmekogude ja infosüsteemide kasutajatele. Aadressiandmete süsteemi olulisus on seoses ruumiandmete seaduse vastuvõtmisega ja riikliku statistika seaduse § 50 sätestatuga kasvanud. Aadressiandmed on ruumiandmete infrastruktuuri üheks põhikomponendiks. Seadusega on sätestatud aadressiandmete süsteemi kasutamise kohustuslikkus (ruumiandmete seaduses¹ § 59)/…*

Vabariigi Valitsuse 08.10.2015. a määruse nr 103 "Aadressiandmete süsteem" (edaspidi *ADS*) § 6 lg 1 p 5 sätestab ADS-i infosüsteemile esitavad andmeid kohaliku omavalitsuse üksused koha-aadresside määramise, muutmise ja kehtetuks tunnistamise kohta. Sama määruse § 17lõige 1 sätestab üldnõuded, et hoonele tuleb määrata ainult üks koha-aadress, mis peab olema kooskõlas maaüksuse koha-aadressiga.

Maa-ameti aadressiandmete osakond väljastab kohalikule omavalitsusele probleemseid aadressiandmeid, mis ei vasta aadressiandmete süsteemile, nende hulgas on Merenuka külas paiknevad katastriüksused, mis on adresseeritud Merenuka tänava liikluspinna järgi: Merenuka tn 1 (29501:007:2110), Merenuka tn 1a (29501:007:1854), Merenuka tn 2 (29501:007:2120), Merenuka tn 3 (29501:007:1226); Merenuka tn 4 (29501:007:2140), Merenuka tn 4a (29501:007:1853), Merenuka tn 5 (29501:007:2150), Merenuka tn 6 (29501:007:2160), Merenuka tn 7 (29501:007:1528), Merenuka tn 8 (29501:007:1227), Merenuka tn 9 (43101:001:0086) ja Merenuka tn 9a (43101:001:0089) katastriüksuste lähiaadressid on ebaloogilise numereerimise probleemiga, sest nummerdamine on läbisegi ja ei vasta liikluspinna järgi adresseerimise nõuetele. (Liikluspinnajärgsel adresseerimisel antakse numberlisandid mõlemal pool liikluspinda ühesuunalises kasvavas järjekorras ja liikluspinna järgi määratavates lähiaadressides kasutatavad aadressinumbrid määratakse viisil, mille kohaselt ühel pool liikluspinda kõrvuti asetsevatel maaüksustel või järjestikku paiknevatel hoonetel on paaritud numbrid ja teisel pool liikluspinda asetsevatel maaüksustel või järjestikku paiknevatel hoonetel on paarisnumbrid.)

Kõikidele maaomanikele saadeti teavituskirjad lähiaadresside muutmise vajadusest (16.04.2020 kirjad nr 6-10/1222 kuni 6-10/1224 ja 6-10/1229 kuni 1233 ning 20.04.21020 kiri nr 6-10/1277). Lähiaadressi muutmisega oli nõus ainult Merenuka tn 9 ja Merenuka tn 9a maaomanik, Merenuka tn 6 maaomanik ei olnud tähtajaks kirjalikult oma arvamust esitanud. MTÜ Merenuka Küla juhatuse esimees Kai Randmäe ja juhatuse liige Egon Müür esitasid 28.04.2020 6-10/1224-2 vastuskirjaga Merenuka küla püsielanike seas läbi viidud telefoniküsitluse tulemuse, millest selgus lähiaadresside muutmise vastu olid perekonnad: Kõuts, Randmäe, Kiviselg, Saviste, Müür ja Raamat ning muutmise poolt olid perekond Karu ja Karu Katus OÜ.

Vallavalitsuse poolt tehti vastuskirjaga 15.05.2020 nr 6-10/1224-2 ettepanek jätkuvalt korrastada lähiaadresse vastavalt liikluspinnajärgsele adresseerimisele, kui seda siiski ei soovita ja ollakse sellisel viisi aadresside muutmise vastu, pakuti alternatiivina väikekohajärgset adresseerimist. Ruumiandmete seaduse üldnõuetele saab lähiaadressi määrata väikekoha olemasolul väikekoha nime ja sellele lisatava erilisandiga. Väikekohajärgsel adresseerimisel võib nummerdada maaüksused ja hooned järjest, nii et samal pool teed on nii paaris- kui ka paaritud numbrid. Vastuskirjas tehti ettepanek määrata Merenuka piirkond väikekohaks, et säiliksid kõikide maaüksuste numbrid ja paluti arvamust väikekoha moodustamisel hargtäiendi (väikekoht, keskus, piirkond, kant või paik) nime osas. MTÜ Merenuka Küla juhatuse liige Egon Müür vastas meili teel (26.05.2020 dokumendi viit 6-10/1224-3) külaelanike hulgas läbi viidud küsitluse tulemuse ja peale jäi nimetus Merenuka kant, kuid 1. juunil saadetud meilis paluti liigisõna muuta väikekohaks.

Vastavalt kohanimeseaduse § 4 lg 1-le kohanimi peab olema määratud olemasolevatele ja planeeritud nimeobjektidele või nimeobjektide kogumile p 4 sätestab aadressikohana ruumiandmete seaduse tähenduses, näiteks tee, tänav, väljak, väikekoht, § 5 lg 1 p 3 kohanimemääraja on kohalik omavalitsus. Sama seaduse § 6 lg 1 sätestab kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel, lg 4 sätestab eraomandis olevale maaüksusele või sellel paiknevale nimeobjektile kohanime määramise kavatsusest teavitab kohanimemääraja asjaomast maaomanikku posti teel, küsides tema arvamust. Maaomanik peab kirjaliku arvamuse esitama teate saamisest alates 15 päeva jooksul. Arvamuse tähtajaks esitamata jätmisel loetakse maaomaniku nõusolek saaduks ja lg 8 sätestab, et kohalik omavalitsus avalikustab kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist. Sama seaduse § 13 lg 1 sätestab kohanimemääramisel tuleb eelistada nime, mis on paikkonnas tuntud ja levinud või mis on tähtis aja- või kultuurilooliselt. Kohanime määramisel on eelistatud paikkonnas tuntud nime, väikekoha kohanimeks määratakse Merenuka väikekoht.

Ruumiandmete seaduses aadressikoht on sätestatud vastavalt § 44 p 2-le asulast väiksem maa-ala (väikekoht), mille nime kasutatakse teiste aadressiobjektide aadressis. Sama seaduse § 48 lõike 1 kohaselt peab koha-aadress tagama objekti leidmise geograafilises ruumis, olema minimaalselt vajaliku pikkusega, vastama kultuuritavadele ja keelenõuetele ning olema kooskõlas aadressiandmete süsteemiga ja lõike 2 punkt 2 sätestab unikaalaadressi nõudega alal maaüksuste lähiaadresside määramise väikekoha olemasolul väikekoha nimi, millele lisatakse erilisand. Sama seaduse § 54 lg 1 kohaselt on koha-aadressi määraja kohalik omavalitsus ja § 55 lg 1 sätestab, et aadressitoimingud ning asjakohased otsused teeb koha-aadressi määraja omal algatusel. Kohalik omavalitsus võib aadressitoimingud algatada ka riigi- või kohaliku omavalitsuse asutuse ning füüsilise või juriidilise isiku taotluse alusel. Sama paragrahvi lõige 2 sätestab, et eraomandis olevale aadressiobjektile koha-aadressi määramise või selle muutmise kavatsusest teavitab koha-aadressi määraja asjaomast aadressiobjekti omanikku posti teel, küsides tema arvamust. Aadressiobjekti omanik peab kirjaliku arvamuse esitama 15 päeva jooksul teate saamisest arvates. Arvamuse tähtajaks esitamata jätmise korral loetakse, et aadressiobjekti omanik on koha-aadressi määramisega või selle muutmisega nõus. Sama seaduse § 57 lõige 1 punkt 2 sätestab, et koha-aadressi peab muutma, kui kehtestatud koha-aadress ei ole vastavuses õigusaktides sätestatud nõuetega. Aadressiobjektide omanikke on teavitatud XX.06.2020 kirjadega nr 6-10/ XXXX kohanime määramisest ja lähiaadresside muutmisest ning arvamuse esitamise tähtajaks kirjalikke arvamusi ei laekunud siis loetakse, et aadressobjekti omanik on koha-aadressi määramise või muutmisega nõus.

Lähiaadressi muutmisel on arvestatud Vabariigi Valitsuse 08.10.2015 määruse nr 103 ,,Aadressiandmete süsteemi" ja samuti on lähtutud vajadusest korrastada aadressandmeid.

Vastavalt Lääne-Harju Vallavolikogu 27.03.2018. a otsusega nr 43 „Ülesannete delegeerimine“, volitati vallavalitsust lahendama kohanimeseaduses kohaliku omavalitsuse üksuse pädevusse antud ülesannete täitmine.

Lähtudes kohanimeseaduse § 6 lõikest 8 peab kohalik omavalitsus avalikustama kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist. Vastavalt Lääne-Harju Vallavolikogu 28.08.2018 määruse nr 16 „Lääne-Harju valla kohanimede määramise avalikustamise kord“ § 2 lg 1 kohanime määramise eelnõu kooskõlastatakse enne avalikustamist Lääne-Harju Vallavalitsusega, vallavalitsus kooskõlastas eelnõu 02.06.2020 toimunud istungil. Kooskõlastatud kohanime määramise eelnõu avalikustati 05.06.2020 ilmunud ajalehes Harju Elu ja Lääne-Harju valla veebilehel vähemalt 15 päeva enne kohanime määramise otsuse tegemist. Avalikustamise ajal 05.06-20.06.2020 vastuväiteid ega ettepanekuid ei esitatud.

Kairi Tiitsmann

nõunik

keskkonna- ja planeeringute osakond